નવી દિલ્હી: આઇડિયા અને વોડાફોનના મર્જર બાદ હવે ટેલિકોમ સેક્ટરમાં એક બીજું મોટું મર્જર થનાર છે. ટેલિકોમ સેક્ટરમાં એક તેનાથી પણ વધુ મોટી ડીલ થઇ છે. દેશની સૌથી મોટી મોબાઇલ ઓપરેટર કંપની ભારતી એરટેલે ટિકોના ડિજિટલ સાથે ૪-જી બિઝનેસ લગભગ રૂ. ૧૬૦૦ કરોડમાં ખરીદવાની જાહેરાત કરી છે. આ ડીલ ૬૦ દિવસમાં સંપન્ન થશે. આ ડીલના પગલે દેશનાં ૧૩ સર્કલમાં એરટેલની સ્થિતિ ખૂબ મજબૂત થશે. આ અગાઉ દેશની મોટી ટેલિકોમ કંપનીઓમાં સામેલ વોડાફોન અને આઇડિયાના મર્જરની પણ જાહેરાત થઇ ચૂકી છે.